பிரபல பாலிவுட் நடிகை சன்னி லியோன், `கரன்ஜீத் கௌர்- தி அன்டோல்டு ஸ்டோரி ஆஃப் சன்னி லியோன்' எனும் வெப் சீரீஸில் நடித்து வருகிறார். இதன் முதல் பாகத்தை வெளியிட்ட ஜீ-5 நிறுவனம், இரண்டாம் பாகத்தையும் வெளியிட உள்ளது. முதலாம் பாகத்தில் சன்னி லியோனின் பெயர் காரணம், குடும்பப் பின்னணி, அடல்ட் ஃபிலிம் இண்டஸ்ட்ரியில் நுழைந்தது, அதற்கான எதிர்ப்புகளை சந்தித்தது போன்ற பல்வேறான காட்சிகள் இடம்பெற்றிருந்தன. இதன் தொடர்ச்சியான இரண்டாம் பாகத்தில், சன்னி லியோனின் காதல், திருமணம், குழந்தைகள் மற்றும் இவர் செய்த சமூக சேவைகள் போன்ற சம்பவங்கள் இடம்பெறவிருக்கின்றன. இந்த வெப் சீரீஸ் தமிழ், தெலுங்கு, மலையாளம், இந்தி, மராட்டி மற்றும் பெங்காலி ஆகிய மொழிகளில் வரும் 18-ம் தேதியன்று ஜீ-5 ஆப்பில் ரிலீஸாக இருக்கிறது. இது குறித்து, இன்று சென்னை தாஜ் கோரமண்டல் ஹோட்டலில் நடந்த பத்திரிகையாளர் சந்திப்பில் சன்னி லியோன், இயக்குநர் ஆதித்யா பட், ஜீ-5 நிறுவனர் மணீஷ் அகர்வால் ஆகியோர் கலந்துகொண்டனர். இதில் பத்திரிகையாளர்களின் பல்வேறு கேள்விகளுக்கு பதிலளித்தார், சன்னி லியோன்.